Tath meddia, Gran-de-Beresa, que Zobeida l’auie autrejat es cent dinnars d’aur trapadi dejós deth coishin, volec gésser entà anar en mercat a hèr quauques crompes, quan, en daurir era pòrta vedec paradi dauant dera casa cinquanta muls pesadament cargadi de hardèus de teles, e en ua mula ricament ornada, a un joen esclau abisini, de faccions encantadores e còs brun, qu’amiaue ena man ua carta estropada.